**Օֆելյա Ռոդրիգես Ակոստա** (իսպ.՝ Ofelia de la Concepción Rodríguez Acosta García, փետրվարի 9, 1902(1902-02-09), Պինար դել Ռիո, Կուբա - հունիսի 28, 1975(1975-06-28), Հավանա, Կուբա և Մեխիկո, Մեքսիկայի Միացյալ Նահանգներ), կուբացի գրող, լրագրող և արմատական ​​ֆեմինիստ։ Գրել է ֆեմինիստական ​​տարեգրություններ, պատմվածքներ, էսսեներ, վեպեր և պիեսներ։ Իր աշխատություններում նա անդրադարձել է սոցիալական խնդիրներին և կրքոտ պաշտպանել կանանց իրավունքները։ Համարվում է Կուբայի ամենահայտնի սոցիալական բարեփոխիչներից մեկը։

Կենսագրություն
--------------

Ռոդրիգեսի հայրը եղել է գրող և մտավորական։ Օֆելյա Ռոդրիգեսը սովորել է Հավանայի ինստիտուտում, իսկ հետո կրթաթոշակ է ստացել Եվրոպայում և Մեքսիկայում սովորելու համար։ 12 տարեկանում Ռոդրիգեսը գրել է *Evocaciones* վեպը, որը լույս է տեսել 1922 թվականին։

Ռոդրիգեսը 1920-ականների և 1930-ականների կուբացի ամենաբեղմնավոր հեղինակներից էր։ Նա հրատարակել է վեպեր, պատմվածքներ, պիեսներ և բազմաթիվ հոդվածներ ամսագրերում։ Մարիբլանկա Սաբաս Ալոմայի հետ միասին Ռոդրիգեսը դարձավ ամենաազդեցիկ գրողներից մեկը, որն ուշադրություն հրավիրեց Կուբայի ֆեմինիստական ​​շարժմանը 20-րդ դարի առաջին կեսին։ Այս ժամանակահատվածում Ռոդրիգեսը վարում էր ակտիվ քաղաքական կյանք և գրում էր *«Bohemia»* համար (1929–32)՝ «զարգացնելով արմատական ​​հոգեբանական մարտահրավերներ կուբացի կանանց կողմից սահմանված վարքագծի համար»։ Նա նաև ղեկավարել է իր հիմնադրած *Espartana* (1927) ամսագիրը։

Ռոդրիգեսի *«La Vida Manda»* (1927) վեպը, իր հուզիչ բովանդակությամբ, առաջացրեց հասարակության վրդովմունքը և համարվեց նրա ստեղծագործություններից ամենավիճահարույցը։ «Երջանիկ ցեղատեսակը» (1929) վեպում նա շոշափել է լեսբիականության թեման։

Ռոդրիգեսը կարծում էր, որ կանայք պետք է ազատագրվեն՝ վայելելով ազատ սերը և մերժելով հասարակության կրոնական, սոցիալական և սեռական սահմանափակումները։ Նա զգում էր, որ կանայք կշարունակեն կախվածություն ունենալ տղամարդկանցից, քանի դեռ իրենց ազատագրմանը ձեռնամուխ չեն եղել։

Ռոդրիգեսը գրադարանավար էր մի խումբ կին մտավորականների համար, որոնք կոչվում էին *Կուբայի կանանց ակումբ*։ Նա նաև անդամակցում էր Կանանց արհմիությանը։

Ռոդրիգեսն ապրել է Եվրոպայում 1935–1939 թվականներին, բայց ի վերջո հաստատվել է Մեքսիկայում։ Նրա մահվան հանգամանքները միանշանակ պարզված չեն։
Ըստ մի զեկույցի՝ նա հոգեկան խանգարում է ունեցել, բուժվել է հոգեբուժարանում և մահացել մեքսիկական հոգեբուժարաններից մեկում, մինչդեռ մեկ այլ վարկածով՝ նա մահացել է Հավանայի Սանտովենիա ծերանոցում։

Ծանոթագրություններ
------------------

1. ↑  Rappaport, Helen (2001). *Encyclopedia of Women Social Reformers*. ABC-CLIO. էջեր 588. ISBN 978-1-57607-101-4.
2. ↑  Bejel, Emilio (2001 թ․ սեպտեմբերի 1). *Gay Cuban Nation*. University of Chicago Press. էջ 3. ISBN 978-0-226-04174-2.
3. ↑  de Jongh, Elena M. (1995). «Feminismo y periodismo en la Cuba republicana: Ofelia Rodríguez Acosta y la campana feminista de Bohemia (1930–1932)». *Confluencia* (Spanish). **11** (1): 3–12.`{{cite journal}}`: CS1 սպաս․ չճանաչված լեզու (link)
4. ↑  Sloan, Kathryn A. (2011 թ․ օգոստոսի 31). *Women's Roles in Latin America and the Caribbean*. ABC-CLIO. էջ 151. ISBN 978-0-313-38108-9.
5. ↑  Davies, Catherine (1997). *A Place in the Sun?: Women Writers in Twentieth-Century Cuba*. Zed Books. էջ 41. ISBN 978-1-85649-542-4.
6. ↑  Stoner, Kathryn Lynn (1991 թ․ մայիսի 9). *From the House to the Streets: The Cuban Woman's Movement for Legal Reform, 1898–1940*. Duke University Press. էջեր 97, 98. ISBN 0-8223-8168-0.
7. ↑  Unruh, Vicky (2009 թ․ հունիսի 3). *Performing Women and Modern Literary Culture in Latin America: Intervening Acts*. University of Texas Press. էջ 219. ISBN 978-0-292-77374-5.
8. 1 2  Capote, Zaida (2012 թ․ մարտի 10). «Cubanas en España: Ofelia Rodríguez Acosta y Dulce María Loynaz». *La Jiribilla* (Spanish). Վերցված է 2014 թ․ մայիսի 7-ին.`{{cite news}}`: CS1 սպաս․ չճանաչված լեզու (link)
9. ↑  Balderston, Daniel; Guy, Donna J. (1997 թ․ հունվարի 1). *Sex and Sexuality in Latin America*. NYU Press. էջ 190. ISBN 978-0-8147-1290-0.

Արտաքին հղումներ
----------------

* Пирес Ной, Бенито Хусто. Романы Офелии Родригес-Акоста и феминистское направление в кубинской литературе (Диссертация, 1984)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX1398974 · GND: 139122508 · ISNI: 0000000080959035 · LCCN: no00100872 · SUDOC: 255280726 · VIAF: 16779107 · WorldCat VIAF: 16779107 |

 |

 |